# Beloniformes

Els beloniformes (Beloniformes) són un ordre de peixos teleostis del superordre dels acantopterigis.

## Morfologia

* La majoria són peixos de mida mitjana.
* Cos molt allargat.
* Mancats de radis espinosos a les aletes.
* Línia lateral ínfera.
* Escates cicloides.
* Aletes anal, dorsal i ventrals en posició posterior.
* Mostren una interessant varietat de mandíbules. Així, la família Adrianichthyidae presenta una enormement allargada mandíbula inferior, tant en juvenils com en adults. En canvi, en les famílies Belonidae i Scomberesocidae ambdues mandíbules (superior i inferior) són allargades en els adults, mentre que els juvenils d'algunes espècies passen per una fase de mandíbula inferior allargada i superior normal, per després desaparèixer en els adults. Aquest allargament juvenil desapareix gairebé per complet en les espècies de la família Exocoetidae (peixos voladors).

## Alimentació

Es nodreixen d'algues, plàncton o animals més petits (incloent-hi altres peixos).

## Hàbitat

La majoria d'espècies són marines, encara que algunes habiten aigües salobres o dolces.

## Costums

Acostumen a viure a prop de la superfície de l'aigua i, alguns representants, són capaços de saltar-ne fora. Així, Dermogenys pusillus és capaç de vols rasants damunt la superfície de l'aigua gràcies a un desenvolupament més notable de les aletes pectorals. Els veritables peixos voladors (família Exocoetidae) aconsegueixen de planar en saltar fora de l'aigua gràcies a un desenvolupament exagerat de les aletes pectorals, que semblen ales.

## Taxonomia

La seva classificació és controvertida i, recentment, s'han fet alguns canvis. S'agrupen en cinc famílies de dos subordres diferents:
* Subordre Adrianichthyoidei
** Família Adrianichthyidae
* Subordre Belonoidei
** Superfamília Exocoetoidea
*** Família Exocoetidae
*** Família Hemiramphidae
** Superfamília Scomberesocoidea
*** Família Belonidae
*** Família Scomberesocidae

## Principals espècies als Països Catalans

* Belone belone (agulla)
* Cypselurus heterurus (verat volador, peix volador)
* Dermogenys pusillus
* Exocoetus volitans (orenyola, orenol, peix volador, exocet)
* Scomberesox saurus (trumfau)
* Strongylura acus (agulla imperial)

## Referències

* 1 2 FishBase (anglès)
* ↑ Carroll, R.: Vertebrate paleontology and evolution. W.H. Freeman, Nova York, 1988
* 1 2 Lovejoy, N; Iranpour, M; Collette, B «Phylogeny and Jaw Ontogeny of Beloniform Fishes». Integrative and Comparative Biology, 44, 2004, pàg. 366–377.
* ↑ Helfman G., Collette B., & Facey D.: The Diversity of Fishes, Blackwell Publishing, pp 274-276, 1997, ISBN 0-86542-256-7
* ↑ «Beloniformes (Order)» (en anglès). ZipcodeZoo.com. Arxivat de l'original el 28 d’agost 2012. [Consulta: 11 d’octubre 2008].
* 1 2 «Beloniformes». Gran Enciclopèdia Catalana. Barcelona: Grup Enciclopèdia Catalana.
* ↑ ITIS (anglès)
* ↑ Animal Diversity Web (anglès)
* ↑ NCBI (anglès)
* ↑ BioLib (anglès)
* ↑ AQUATAB.NET
* ↑ MarineSpecies.org (anglès)
* ↑ UNEP-WCMC Species Database (anglès)
* ↑ The Taxonomicon (anglès)
* ↑ Catalogue of Life (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P. i J. Cech.: Fishes: An Introduction to Ichthyology, 4a edició, Upper Saddle River (Nova Jersey, Estats Units): Prentice-Hall. Any 2000.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.